Den eneste norske historikeren som tidlig protesterte mot innvandringsteorien, var skandinavisten Ludvig Kristensen Daa. Som Eilert Sundt i 1864, påpekte Daa det tvilsomme i at en hel folkestamme med kvinner, barn og husdyr ville våge seg på en vandring gjennom isødet, uten å ane hvor vandringen ville føre dem. P.A. Munch forestilte seg at ferden skjedde til sjøs fra Hvitehavet, men Daa spurte hvordan et innlandsfolk plutselig skulle kunne utvise slik sjødyktighet. Den danske språkforskeren Svend Grundtvig kalte Daas foredrag i Kristiania i 1868, , for «gravtalen over den norske innvandringsteori».